DA Den Europæiske Unions Tidende C 461/22

KOMMISSIONENS GENNEMFØRELSESAFGØRELSE

af 18. december 2014

om ændring af gennemførelsesafgørelse 2014/C 244/06 om Kommissionens arbejdsprogram for 2014 for så vidt angår det finansielle bidrag til EU-referencelaboratorierne

(2014/C 461/14)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 32, stk. 7,

under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (2), særlig artikel 30,

under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget (3), særlig artikel 84, stk. 2, og

ud fra følgende betragtninger:

(1) Ved artikel 32 i forordning (EF) nr. 882/2004 fastsættes EU-referencelaboratoriernes opgaver og ansvarsområder.

(2) EU-referencelaboratorierne har fremlagt deres arbejdsprogrammer for 2015. Arbejdsprogrammerne stemmer overens med målsætningerne og prioriteterne i nærværende arbejdsprogram fra Kommissionen.

(3) På grund af den dyresundhedsmæssige situation i 2014, navnlig for så vidt angår TSE og sygdomme omfattet af fonden til hasteforanstaltninger, blev de budgetterede beløb ikke fordelt fuldt ud.

(4) Som følge heraf kan de resterende bevillinger fra 2014 anvendes til finansiering af EU-referencelaboratoriernes arbejdsprogrammer for 2015.

(5) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

BESTEMT FØLGENDE:

Artikel 1

Ændring af gennemførelsesafgørelse 2014/C 244/06

1. I titlen på gennemførelsesafgørelse 2014/C 244/06 ændres »for 2015« til »for 2014«.

2. I betragtning 2 ændres »arbejdsprogrammet for 2015« til »arbejdsprogrammet for 2014«.

3. I artikel 1, stk. 2, ændres »2015« til »2014«.

4. Artikel 2 affattes således:

»Det maksimale bidrag fra programmet for 2014, som gennemføres af modtagerne i 2015, fastsættes til 15 500 000 EUR og finansieres over følgende budgetpost i Den Europæiske Unions almindelige budget for 2014: 17.0403.«

Artikel 2

Ændring af bilaget til gennemførelsesafgørelse 2014/C 244/06

1. I titlen på bilaget til gennemførelsesafgørelse 2014/C 244/06 ændres »Kommissionens arbejdsprogram for 2015« til »Kommissionens arbejdsprogram for 2014«, og »EU-referencelaboratorier — Kommissionens arbejdsprogram for 2015« ændres til »EU-referencelaboratorier — Kommissionens arbejdsprogram for 2014«.

2. I punkt 1.1. Indledning, første afsnit, anden linje, udgår »for år 2015«.

3. I punkt 1.5. Prioriteter, tredje afsnit, ændres »ikke blot i 2015« til »ikke blot i 2014«.

4. I punkt 1.7. Væsentlige kriterier under Tildelingskriterier ændres »overensstemmelse med målsætningerne og prioriteterne i dette arbejdsprogram fra Kommissionen for 2015 (denne tekst).« til »overensstemmelse med målsætningerne og prioriteterne i dette arbejdsprogram fra Kommissionen for 2014 (denne tekst).«

Udfærdiget i Bruxelles, den 18. december 2014. På Kommissionens vegne Vytenis ANDRIUKAITIS Medlem af Kommissionen

(1) EUT L 165 af 30.4.2004, s. 1.

(2) EUT L 189 af 27.6.2014, s. 1.

(3) EUT L 298 af 26.10.2012, s. 1.